b'\n_START_ARTICLE_\nSolberga (Tukholma)\n_START_PARAGRAPH_\nSolberga on yksi Ruotsin p\xc3\xa4\xc3\xa4kaupungin Tukholman kaupunginosista. Se sijaitsee etel\xc3\xa4isen Tukholman alueella, ja kuuluu \xc3\x84lvsj\xc3\xb6n kaupunginosa-alueeseen. Nykyisin siell\xc3\xa4 on asukkaita noin 6 600. Maa-alaltaan se on 1,85 neli\xc3\xb6kilometrin suuruinen. Solberga tunnetaan muun muassa siit\xc3\xa4, ett\xc3\xa4 sill\xc3\xa4 on kaksi erilaista keskusta: Kristalltorget ja Klacktorget._NEWLINE_Suuri osa Solbergasta sijaitsee maa-alueella, jonka Tukholman kaupunki osti 1930-luvulla muun muassa V\xc3\xa4stbergan kartanolta. Samalla tehtiin ensimm\xc3\xa4inen asemakaava ja kaupunginosan raja-alueet vahvistettiin 1945. Nimi "Solberga" tulee 1600-luvulta per\xc3\xa4isin olevalta pappilalta._NEWLINE_Nykyinen, \xc3\x84lvsj\xc3\xb6n aseman l\xc3\xa4hell\xc3\xa4 sijaitseva pappila on 1910-luvulta. Kappeli ja hautausmaa ovat 1800-luvun lopulta.'